<classify> Simba juzi iliibuka na ushindi kama huo dhidi ya Burkinafaso katika mchezo uliofanyika kwenye Uwanja wa Jamhuri mjini Morogoro.Bingwa wa mashindano hayo ataliwakilisha taifa katika michuano ya Kombe la Shirikisho barani Afrika.Katika mchezo huo, Yanga waliandika bao la kwanza lililofungwa kwa kichwa na Simon Msuva katika dakika ya tano tangu kuanza kwa mchezo huo akiunganisha wavuni krosi ya Youssouf Aboubakar.Timu zote zilijitahidi kucheza vizuri na kushambuliana kwa zamu, ambapo Friends Ragers walitawala zaidi sehemu ya kiungo.Msuva aliifungia Yanga bao la pili katika dakika ya 23 kwa shuti kali baada ya kupata pasi safi kutoka kwa Paulo Nonga.Yanga walijiandikia bao la tatu katika dakika ya 51 lililofungwa kwa kichwa na Matheo Simon akiunganisha krosi ya Salum Telela.Vijana hao wa Jangwani waliendelea kulisaka lango la wapinzani wao huku Nonga na Matheo wakishindwa kufunga licha ya kupata nafasi nzuri.Vikosi vilikuwa; Yanga: Deogratius Munishi Dida, Salum AboTelela Master, Oscar Joshua, Pato Ngonyani, Vicent Bossou, Thaban Kamusoko, Saimon MsuvaDeus Kaseke, Haruna Niyonzima, Paul Nonga, Matheo Anthony na Issouff Boubakar GarbaGeofrey Mwashiuya.Friends: Alphonce Raphael, Twalib AthumanMgaya Juma, Mtoro Hamisi, Boniface Nyagawa, Samuel Mathayo, Ababas Wayne, Ally Hamisi, Isihaka Hussein, Good Hanis, Eleciter MpepoMohamed Banka na Fredy Cosmas.  <topic>: MICHEZO 